تورکیه دونیا صحنه سینده اعتباری گئده‌رک آرتان افریقا قاره سینین باریش، ثابت‌لیک و اینکیشاف ایستیقامتین‌دکی سعی‌لرینه تام دستک وئریر.
تورکیه خاریجی ایشلر ناظیرلیگی طرفیندن وئریلن یازیلی بیاناتدا، افریقا بیرلیگی‌نین یارانما ایلدؤنومو- 25 می ین افریقا گونو اعلان ائدیلدیگی خاطیرلادیلدی، بیرلیک و افریقا خالق‌لاری اوچون اهمیت کسب ائدن بو معنا‌لی گون تبریک ائدیلدی.
بو گون موناسیبتیله هر ایل تورکیه‌-ده ده موختلیف تدبیرلر تشکیل ائدیلدیگی قئید ائدیلن بیاناتدا بو ایل افریقا گونو چرچیوه‌سینده، 23 می ده پرزیدنت رجب طیب اردوغانین حیات یولداشی امینه اردوغانین ائو صاحب‌لیگی ایله پرزیدنت کومپلکسینده سوما‌لی پرزیدنتی محمد عبدالله فرماجونون خانیمی زینب عبدی معالیمین ده ایشتیراک ائتدیگی ایفطار پروقرامی‌نین تشکیل ائدیلدیگی بیلدیریلدی.
تدبیرده عینی زاماندا، افریقا اؤلکه‌لرین آنکارا‌داکی سفیرلری‌نین حیات یولداش‌لاری‌نین حاضیرلادیق‌لاری "افریقا مطبخ مدنیتی" کیتابی‌نین تقدیماتی‌نین دا کئچیریلدیگی باره‌ده معلومات وئریلن بیاناتدا: "دونیا صحنه سینده فعالیتی گئده‌رک آرتان افریقا قاره سی‌نین باریش، ثابت‌لیک و اینکیشاف ایستیقامتیندکی سعی‌لرینه تام دستک وئریریک. افریقا  طرفداش‌لیق سیاستیمیز ایستیقامتینده و 2020-جی ایلده اؤلکه‌میزده کئچیریلمه‌سی نظرده توتولان 3-جو تورکیه-افریقا ذیروه سینه گئدن سورجده افریقا اؤلکه‌لری و افریقا بیرلیگی ایله هر ساحه‌ده امکداشلیغیمیزی اینکیشاف ائتدیرمه‌یه و هم رای لیگیمیزی نوماییش ائتدیرمه‌یه داوام ائدجییک" ایفاده‌لری ایشلدیلدی.
